CELEX: 62016TN0137
Language: hr
Date: 2016-03-25 00:00:00
Title: Predmet T-137/16: Tužba podnesena 25. ožujka 2016. – Uniwersytet Wrocławski protiv Komisije i REA-e

6.6.2016   
            
            
               HR
            
            
               Službeni list Europske unije
            
            
               C 200/27
            
         Tužba podnesena 25. ožujka 2016. – Uniwersytet Wrocławski protiv Komisije i REA-e
   (Predmet T-137/16)
   (2016/C 200/39)
   Jezik postupka: poljski
   
      Stranke
   
   
      Tužitelj: Uniwersytet Wrocławski (Wrocław, Poljska) (zastupnik: W. Dubis, odvjetnik)
   
      Tuženici: Europska komisija i Izvršna agencija za istraživanje (REA)
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku Izvršne agencija za istraživanje (REA) kojom se raskida Sporazum o financijskoj potpori br. 252908 za Projekt COSSAR (Cooperative Spectrum Sensing Algorithms for Cognitive Radio Networks) (PIEF-GA-2009-252908), koji je sklopljen 26. srpnja 2010. u okviru Sedmog okvirnog programa Europske unije – Europski projekt za istraživanje i osposobljavanje Marie Curie – u području razvoja karijere i tužitelju nalaže povrat dijela financijske potpore u iznosu od 36 508,37 eura i 58 031,38 eura, povrat jamstva iz jamstvenih fondova u iznosu od 6 286,68 eura kao i isplata ugovorne kazne u iznosu od 5 803,14 eura;
            
         
               —
            
            
               obveže REA-u da tužitelju vrati dio financijske potpore u iznosu od 36 508,37 eura i 58 031,38 eura, jamstvo iz jamstvenih fondova u iznosu od 6 286,68 eura kao i isplaćenu ugovornu kaznu u iznosu od 5 803,14 eura, zajedno s kamatama od dana izvršenja pojedine isplate do dana povrata;
            
         
               —
            
            
               naloži REA-i snošenje troškova.
            
         
      Tužbeni razlozi i glavni argumenti
   
   Tužitelj ističe jedan tužbeni razlog koji se odnosi na tumačenje članka III.3 [stavka 1. podstavka 6.] točke (j) Priloga III. Sporazumu o financijskoj potpori.
   
               —
            
            
               Tužitelj tvrdi da Sporazum o financijskoj potpori ne sadrži zakonsku definiciju izraza iz sporne odredbe te je njegovo uobičajeno značenje u suprotnosti s onim koje zastupa REA. On se poziva na pravila o doslovnom, funkcionalnom i teleološkom tumačenju iz belgijskog prava koje se prema tom sporazumu podredno primjenjuje na njega.